(ทอดด์) จะถึงถ้ำหรือยังครับคุณครูจิ๊บ
(ครูจีรนันท์) อีกนิดเดียวก็จะถึงแล้วค่ะทอดด์
เดี๋ยวเรามาทักทายนักเรียนกันก่อนนะคะทอดด์
สวัสดีค่ะ นักเรียนทุกคน ครูจิ๊บ จีรนันท์ เพชรแก้ว นะคะ
วันนี้ครูมากับทอดด์ค่ะ
ตอนนี้ค่ะ ครูนี่กำลังจะพาทอดด์ไปสำรวจถ้ำกันค่ะ
(ทอดด์) สวัสดีครับเพื่อน ๆ
แต่ยังเดินไม่ถึงเลยนะครับ
(ครูจีรนันท์) เอ๊ะ ทอดด์ดูสิคะ ว่าตรงนั้นนี่ มีอะไร
(ทอดด์) มีน้ำตกด้วย สวยจังเลย
แถวนี้มีต้นไม้ขึ้นเต็มเลยนะครับ
นั่น ๆ ๆ ๆ มีผีเสื้อปีนอยู่หลายตัวเลยครับ
บนต้นไม้นั้นมีนกด้วย
ในน้ำตรงนั้นก็มีปลาว่ายอยู่เต็มเลยครับ
(ครูจีรนันท์) ตื่นเต้นใหญ่เลยนะคะทอดด์
อย่างนั้นบอกครูหน่อยสิคะ ว่าสิ่งที่เห็นบริเวณน้ำตกแห่งนี้ นี่
มีอะไรที่เป็นสิ่งมีชีวิตบ้าง
นักเรียนก็ลองคิดไปพร้อม ๆ กับทอดด์ได้นะคะ
(ทอดด์) เท่าที่ทอดด์เห็นนะครับ
ก็มีต้นไม้ นก ปลา แล้วก็ผีเสื้อครับ
(ครูจีรนันท์) ใช่แล้วค่ะ
แล้วจากที่ได้เรียนเรื่องความสัมพันธ์ ระหว่างสิ่งมีชีวิตกับสิ่งมีชีวิตกันไปแล้ว
ตอนนี้นี่ นักเรียนสามารถตอบครูได้ไหมคะ ว่าบริเวณน้ำตกแห่งนี้นี่
สิ่งมีชีวิตมีความสัมพันธ์กันอย่างไรบ้าง
ทอดด์ล่ะคะ ตอบว่าอย่างไรคะ
(ทอดด์) ทอดด์เห็นนกอาศัยอยู่บนต้นไม้
นกมีความสัมพันธ์กับต้นไม้ ในด้านการเป็นที่อยู่อาศัยครับ
(ครูจีรนันท์) ถูกต้องเลยค่ะ
นักเรียนก็น่าจะตอบได้ เช่นเดียวกับทอดด์ใช่ไหมคะ
เอ๊ะ แล้วรู้มั้ยคะ ว่าสิ่งมีชีวิตนี่ ยังมีความสัมพันธ์กับอะไรอีกบ้าง
(ทอดด์) ทอดด์ก็รู้แล้วนะครับ
ว่าสิ่งมีชีวิตมีความสัมพันธ์กับสิ่งมีชีวิตด้วยกัน
ในด้านต่างๆ หลายด้านเลย ทั้งการกินกันเป็นอาหาร
การเป็นที่อยู่อาศัย การเป็นที่หลบภัย
แล้วก็การเป็นที่วางไข่ แล้วก็เลี้ยงดูลูกอ่อนด้วยครับ
แต่ว่าทอดด์ก็ยังไม่แน่ใจนะครับครูจิ๊บ
ว่าสิ่งมีชีวิตยังมีความสัมพันธ์กับอะไรอีกบ้าง
(ครูจีรนันท์) ถ้าตอนนี้ยังตอบไม่ได้ ก็ไม่เป็นไรค่ะทอดด์
ถ้าอย่างนั้นเดี๋ยวครูจะพาไปเรียนรู้เพิ่มเติม จากการอ่านเนื้อเรื่องในวันนี้นะคะ
เรื่องที่นักเรียนจะได้อ่านในวันนี้นะคะ ก็คือเรื่องที่ 3
ความสัมพันธ์ระหว่างสิ่งมีชีวิตกับสิ่งไม่มีชีวิตค่ะ
เมื่อนักเรียนอ่านเรื่องจบแล้วนะคะ
นักเรียนนี่ ก็จะสามารถบอกความสัมพันธ์ ระหว่างสิ่งมีชีวิตกับสิ่งไม่มีชีวิต
ในถ้ำแห่งหนึ่งได้ค่ะ
[เสียงเอฟเฟกต์]
(ครูจีรนันท์) ค่ะ ก่อนที่เราจะไปอ่าน เนื้อเรื่องกันนะคะ
ครูนี่ อยากให้นักเรียนแล้วก็ทอดด์ มาตอบคำถามในหัวข้อคิดก่อนอ่านกันก่อนค่ะ
ซึ่งมีอยู่หนึ่งคำถามนะคะ
ถามว่าพืชมีความสัมพันธ์กับสิ่งไม่มีชีวิตใดบ้างค่ะ
ระหว่างที่ตอบคำถามนะคะ นักเรียนก็สามารถกดพักวิดีโอไว้ก่อนได้ค่ะ
เมื่อตอบคำถามเสร็จแล้ว ก็กลับมากดเล่นวิดีโอต่อนะคะ
[เสียงดนตรี]
[เสียงเอฟเฟกต์]
(ครูจีรนันท์) นักเรียนตอบคำถามกัน เสร็จแล้วใช่ไหมคะ
ตอบว่าอะไรกันบ้างคะ
แล้วทอดด์ล่ะคะ ตอบว่าอะไรคะ
น่าจะสัมพันธ์กับน้ำ แสง อากาศ
ธาตุอาหารหรือเปล่าครับ เพราะว่าทั้ง 4 อย่างนี้
เป็นสิ่งไม่มีชีวิตครับ แล้วก็สัมพันธ์กับพืช
เนื่องจากเป็นสิ่งที่จำเป็น ต่อการเจริญเติบโตของพืชนะครับ
อืม นี่ก็เป็นคำตอบของ นะคะ
(ครูจีรนันท์) ไม่รู้ว่าจะเหมือนกับ ของนักเรียนหรือเปล่านะคะ
ถ้าอย่างนั้น เราไปอ่านเนื้อเรื่องกันเลยดีไหมคะ
และเมื่ออ่านเนื้อเรื่องจบแล้วค่ะ
ครูก็จะให้นักเรียนแล้วก็ทอดด์ ได้กลับมาตอบคำถามนี้กันอีกครั้งนะคะ
ระหว่างที่อ่านเนื้อเรื่องนี่ นักเรียนสามารถกดพักวิดีโอไว้ก่อนได้ค่ะ
เมื่ออ่านเรื่องจบแล้ว ก็กลับมากดเล่นวิดีโอต่อนะคะ
(ทอดด์) ไปอ่านกันเลย
[เสียงเอฟเฟกต์]
[เสียงดนตรี]
[เสียงเอฟเฟกต์]
[เสียงดนตรี]
[เสียงเอฟเฟกต์]
(ทอดด์) อ่านเนื้อเรื่องแล้ว ทอดด์อยากไปสำรวจถ้ำเร็ว ๆ เลยล่ะครับ
(ครูจีรนันท์) อย่างนั้นหรือคะทอดด์ แล้วนักเรียนล่ะคะ
อยากไปสำรวจถ้ำเช่นเดียวกับทอดด์ไหมคะ
เอ๊ะ ว่าแต่นักเรียนนี่ เคยไปเที่ยวถ้ำกันหรือเปล่าคะ
ทอดด์ล่ะคะ ก่อนหน้าที่ครูจะพาไปวันนี้นี่
ทอดด์เคยไปเที่ยวถ้ำมาก่อนไหมคะ
(ทอดด์) จริง ๆ ทอดด์ก็เคย ไปมาแล้วครั้งหนึ่งนะครับ
แต่ว่านานมากแล้วนะครับ
วันนี้ทอดด์ก็เลยอยากไปอีกครั้งหนึ่งนะครับ
(ครูจีรนันท์) แล้วถ้ำที่ทอดด์ไปมานี่ มีลักษณะเป็นอย่างไรคะ
(ทอดด์) ก็เป็นโพรงแคบ ๆ มีหินงอกหินย้อยด้วยครับ
อากาศภายในถ้ำก็เย็น ๆ แล้วก็มืดมากด้วยล่ะครับ
แต่ตามทางเดินก็จะมีหลอดไฟ ติดเอาไว้เป็นระยะ ระยะนะครับ
ก็เลยพอจะเดินไปตามทางได้ครับ
แล้วก็เห็นหินงอกหินย้อยได้บ้างครับ แต่พอยิ่งเข้าไปลึก ๆ
ก็จะยิ่งรู้สึกอึดอัด เหมือนหายใจไม่สะดวกเลยนะครับ
(ครูจีรนันท์) ถ้ำที่ทอดด์เคยไปนี่
มีลักษณะคล้าย ๆ กับถ้ำโดยทั่ว ๆ ไปเลยค่ะ
แต่จากเรื่องที่เราอ่านนะคะ ยังมีถ้ำอีกหนึ่งแห่งค่ะ
นั่นก็คือถ้ำพระยานคร ที่จังหวัดประจวบคีรีขันธ์นะคะ
นักเรียนแล้วก็ทอดด์นี่ สามารถบอกครูได้ไหมคะ
ว่าถ้ำพระยานครนี่ มีลักษณะแตกต่าง จากถ้ำที่ทอดด์เคยไปอย่างไรคะ
ทอดด์ตอบว่าอะไรคะ
(ทอดด์) ถ้ำพระยานคร ผนังถ้ำด้านบนน่ะ
ยุบตัวลงมาเป็นช่อง ทำให้มีแสง จากดวงอาทิตย์ส่องเข้ามาในถ้ำครับ
แล้วก็มีอากาศถ่ายเท ทอดด์คิดว่าถ้าเข้าไปจะรู้สึกไม่อึดอัดนะครับ
(ครูจีรนันท์) ใช่แล้วค่ะ แล้วถ้ามีฝนตกลงมานะคะ
ทำให้น้ำสามารถเข้ามาภายในถ้ำได้ค่ะ
นอกจากนี้นะคะ ตามพื้นถ้ำหรือผนังถ้ำนี่
ก็ยังพบธาตุอาหารของพืชด้วยค่ะ
เอ๊ะ แล้วจากรูปนี่ นักเรียนและทอดด์ สังเกตเห็นสิ่งมีชีวิตอะไรบ้างคะ
(ทอดด์) ทอดด์เห็นต้นไม้เยอะแยะเลยครับ
ซึ่งถ้ำที่ทอดด์เคยไปไม่มีแบบนี้เลยครับ
(ครูจีรนันท์) แล้วนักเรียนคิดว่าเพราะเหตุใด
ต้นไม้ถึงเจริญเติบโตอยู่ภายในถ้ำนี้ได้คะ
ทอดด์ล่ะคะ ตอบว่าอะไรคะ
(ทอดด์) ก็เพราะว่าในถ้ำนี่ มีแสง น้ำ อากาศ
แล้วก็ธาตุอาหารที่จำเป็น ต่อการเจริญเติบโตของพืชครับ
(ครูจีรนันท์) ใช่แล้วค่ะ แสง น้ำ อากาศ แล้วก็ธาตุอาหารเป็นสิ่งไม่มีชีวิต
ซึ่งก็มีความสัมพันธ์กับต้นไม้ หรือพืชที่เป็นสิ่งมีชีวิตค่ะ
ซึ่งจากในเนื้อเรื่อง นักเรียนก็จะเห็นว่า พืชเจริญเติบโตอยู่ภายในถ้ำ
พืชจึงมีความสัมพันธ์กับถ้ำด้วยค่ะ ในด้านการเป็นที่อยู่อาศัยนะคะ
(ทอดด์) ทอดด์เข้าใจแล้วครับ
(ครูจีรนันท์) นอกจากนี้นะคะ ในถ้ำพระยานครนี่
ก็ยังพบสัตว์หลายชนิดด้วยค่ะ
เอ๊ะ แล้วในถ้ำโดยทั่ว ๆ ไปนี่
พบสัตว์บ้างไหมคะ
(ทอดด์) พบครับ ทอดด์เคยเห็นค้างคาว ในถ้ำที่ทอดด์เคยไป
ซึ่งเหมือนกับในเนื้อเรื่องเลยครับ
(ครูจีรนันท์) แล้วนักเรียนคิดว่าที่ถ้ำ
ค้างคาวมีความสัมพันธ์กับสิ่งไม่มีชีวิตอย่างไรคะ
(ทอดด์) ทอดด์คิดว่าค้างคาวนี่มี ความสัมพันธ์กับถ้ำ
ที่เป็นสิ่งไม่มีชีวิตในด้านการเป็นที่อยู่อาศัยครับ
(ครูจีรนันท์) ใช่แล้วค่ะ นอกจากนี้นะคะ
ค้างคาวนี่ ก็ยังมีความสัมพันธ์กับอากาศด้วยค่ะ
โดยใช้อากาศในการหายใจนั่นเองค่ะ
ค่ะ มาถึงตรงนี้แล้ว นักเรียนและทอดด์
น่าจะสรุปสิ่งที่ได้เรียนรู้ จากกิจกรรมในวันนี้กันได้แล้วใช่ไหมคะ
อย่างนั้นเดี๋ยวเราไปสรุปพร้อม ๆ กันนะคะ
[เสียงเอฟเฟกต์]
(บรรยาย) จากกิจกรรมนี้
ก็สามารถสรุปได้ว่า สิ่งมีชีวิต มีความสัมพันธ์กับสิ่งไม่มีชีวิต
เช่น พืชมีความสัมพันธ์กับแสง น้ำ อากาศ ธาตุอาหาร แล้วก็ถ้ำค่ะ
โดยพืช ใช้แสง น้ำ อากาศ แล้วก็ธาตุอาหารในการเจริญเติบโต
แล้วก็ใช้ถ้ำเป็นที่อยู่อาศัยนั่นเองค่ะ
(ครูจีรนันท์) เอาล่ะค่ะ
เดี๋ยวเรามาตอบคำถาม ในหัวข้อรู้หรือยังกันต่อนะคะ
ซึ่งเป็นคำถามเดียวกับในหัวข้อคิดก่อนอ่าน
ที่นักเรียนแล้วก็ทอดด์นี่ เคยตอบกันไปแล้วนะคะ
ระหว่างที่ตอบคำถามนะคะ นักเรียนสามารถกดพักวิดีโอไว้ก่อนได้ค่ะ
เมื่อตอบคำถามเสร็จแล้ว ก็กลับมากดเล่นวิดีโอต่อนะคะ
[เสียงดนตรี]
[เสียงเอฟเฟกต์]
(ครูจีรนันท์) นักเรียนตอบคำถาม ในรู้หรือยังกันเสร็จแล้วใช่ไหมคะ
นักเรียนสามารถเปรียบเทียบคำตอบ ของตนเองกับเฉลยดูได้นะคะ
ถ้าคำตอบของนักเรียน ยังไม่ถูกต้องหรือไม่ครบถ้วน
ก็สามารถปรับแก้คำตอบ ให้ถูกต้องและครบถ้วนได้นะคะ
(ทอดด์) ทอดด์ทำเสร็จเรียบร้อยแล้วครับ
ครูจิ๊บครับ จะพาทอดด์ไปสำรวจถ้ำ ได้หรือยังครับ
ว่าแต่ถ้ำที่คุณครูจิ๊บจะพาไป
คือถ้ำพระยานครหรือเปล่าครับ
(ครูจีรนันท์) ไม่ใช่ค่ะทอดด์ แต่ถ้ำที่ครูจะพาไปนี่
ก็น่าสนใจไม่แพ้กันเลยนะคะ
ถ้าอย่างนั้นครูขอพาทอดด์ ไปสำรวจถ้ำก่อนนะคะนักเรียน
แล้วกลับมาพบกันใหม่กับกิจกรรมครั้งหน้านะคะ
ซึ่งนักเรียนก็จะได้มาเรียนรู้ ว่าสิ่งมีชีวิตชนิดต่าง ๆ นี่
มีความสัมพันธ์กับสิ่งไม่มีชีวิต ในแหล่งที่อยู่อื่น ๆ อย่างไรบ้าง
จะเหมือนหรือว่าแตกต่าง
กับความสัมพันธ์ระหว่างสิ่งมีชีวิตกับสิ่งไม่มีชีวิต ในถ้ำหรือไม่อย่างไรนะคะ
สำหรับวันนี้ครูจิ๊บ แล้วก็ทอดด์ ก็ต้องขอตัวก่อนนะคะ
สวัสดีค่ะ บ๊ายบาย
(ทอดด์) สวัสดีครับ บ๊ายบาย
[เสียงดนตรี]